Bangkok Seaview (ร้านใต้สุดของกรุงเทพมหานคร)
.
.
วันนี้พามาทานร้านอาหารทะเลสดย่านบางขุนเทียนอีกซักร้านนะครับ ผมมีโอกาสมาร้านนี้หลายครั้งอยู่แต่ยังไม่เคยรีวิวเลย เพราะผิดหวังร้านอาหารทะเลย่านนี้มาหลายต่อหลายร้านแล้ว แต่รอบนี้เพื่อนๆอยากมาเลยจัดซักหน่อยครับ
.
.
ร้านนี้วิ่งจากปากทางเข้าเทียนทะลมา13กิโล วิ่งมาสุดทางเลยครับแล้วเลี้ยวขวามา50เมตรก็ถึงท่าเรือ เริ่มจากซื้อตั๋วเรือครับ ไป-กลับสำหรับผู้ใหญ่50บาทครับ เรือจะออกเป็นเวลา ใช้เวลาเดินทางไปร้านประมาณ10-15นาทีครับ ล่องออกไปสุดเขตแผ่นดินที่น้ำกัดเซาะไปเรื่อยๆ ตัวร้านจะอยู่เกือบถึงหลักปักหมุดแผ่นดินเลยครับ เรือจะพาวนไปที่หลักให้ถ่ายรูปแล้ววนมาส่งที่ร้านให้
.
.
ตัวร้านตั้งอยู่บนโครงไม้ค่อนข้างแข็งแรงเลยครับ ที่นั่งจะแบ่งเป็นสองโซน จะเป็นโซนนั่งพื้นและนั่งโต๊ะครับ เมนูอาหารค่อนข้างเยอะทีเดียวครับ แต่รสชาติอาหารผมว่ากลางๆมากบางเมนูถือว่าไม่อร่อยเลยก็ว่าได้ครับ อย่างกุ้งผัดพริกเกลือก็แปลกๆ, ปลาหมึกผัดไข่เค็มก็ผัดรวมทั้งไข่ขาวมา, ปลากหมึกผัดกะปิก็เค็มมากๆครับ
.
.
แต่ที่ผมว่าค่อนข้างโอเคคือปูหลนทั้งตัว หอยหลอดผัดฉ่ามาตัวใหญ่ เนื้อสดดี แกงส้มปลากระพงและยำใบชะครามครับ ถือว่ามานั่งเรือเล่นเปลี่ยนบรรยากาศครับ ราคาโดยรวมประมาณคนละ500บาทครับ รวมค่าเรือแล้ว ลองดูนะครับทั้งหมดเป็นความเห็นส่วนตัวล้วนๆครับผม

ป.ล. ปริ้นส่วนลดจากเวปไซต์ได้10%นะครับผม ราคาที่เห็นคือลด10%แล้วครับ